Indeksikaal

Indeksikaaliks nimetatakse analüütilises keelefilosoofias väljendit (osutavat väljendit), mille osutus sõltub süstemaatiliselt kontekstist.

Indeksikaalide näited ja liigid
Paradigmaatilised näited on "sina", "mina", "tema", "siin", "täna", "homme".David Braun. Indexicals, Stanfordi filosoofiaentsüklopeedia, 2015. 

Indeksikaalidena käituvad ka näiteks tegusõnade ajavormid ja "nii" sõnaühendis "nii suur", mida saadab käte ettesirutamine ja üksteisest teatud kaugusel hoidmine.Geoff Georgi. Demonstratives and Indexicals, Interneti filosoofiaentsüklopeedia 

Puhaste indeksikaalide (näiteks "mina", "täna", "tegelikult" osutus ("sisu") on kontekstis nende keelelise tähendusega ("karakter") automaatselt ära määratud. Tõeliste demonstratiivide (näiteks näitav asesõna "see") puhul on edukaks osutamiseks kontekstis tarvis veel mingit lisandust, näiteks kõneleja žesti või erilist kavatsust. On vaieldav, millised väljendid on puhtad indeksikaalid ja millised on tõelised demonstratiivid.

Viited

Kirjandus
David Kaplan. Demonstratives: An Essay on the Semantics, Logic, Metaphysics, and Epistemology of Demonstratives and Other Indexicals. – Joseph Almog, John Perry, Howard Wettstein. Themes from Kaplan, Oxford: Oxford University Press 1989, lk 481–563. Eesti keeles: Demonstratiivid: Essee demonstratiivide ja teiste indeksikaalide semantikast, loogikast, metafüüsikast ning epistemoloogiast, tlk Anto Unt. – Akadeemia, nr 10, 2017 – 1, 2018. 
David Kaplan. Afterthoughts. – Joseph Almog, John Perry, Howard Wettstein. Themes from Kaplan, Oxford: Oxford University Press 1989, lk 565–614. Eesti keeles: Järelmõtted, tlk Anto Unt. – Akadeemia, 2018, nr 2–5.
Indrek Reiland. Kaplan, indeksikaalid ja demonstratiivid. – Akadeemia, 2018, nr 5.

Välislingid
David Braun. Indexicals, Stanfordi filosoofiaentsüklopeedia, 2015
Geoff Georgi. Demonstratives and Indexicals, Interneti filosoofiaentsüklopeedia

Kategooria:Keelefilosoofia

en:Indexicality#In philosophy of language